CELEX: 32017R0659
Language: mt
Date: 2017-04-06 00:00:00
Title: Regolament ta' Implimentazzjoni tal-Kummissjoni (UE) 2017/659 tas-6 ta' April 2017 li jemenda r-Regolament ta' Implimentazzjoni (UE) 2017/141 li jimponi dazji antidumping definittivi fuq l-importazzjonijiet ta' ċertu tagħmir iwweldjat tarf ma' tarf ta' tubi u pajpijiet tal-azzar li ma jsaddadx, imlestija jew le, li joriġinaw mir-Repubblika tal-Poplu taċ-Ċina u t-Tajwan

7.4.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 94/9
               
            REGOLAMENT TA' IMPLIMENTAZZJONI TAL-KUMMISSJONI (UE) 2017/659
      tas-6 ta' April 2017
      li jemenda r-Regolament ta' Implimentazzjoni (UE) 2017/141 li jimponi dazji antidumping definittivi fuq l-importazzjonijiet ta' ċertu tagħmir iwweldjat tarf ma' tarf ta' tubi u pajpijiet tal-azzar li ma jsaddadx, imlestija jew le, li joriġinaw mir-Repubblika tal-Poplu taċ-Ċina u t-Tajwan
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (UE) 2016/1036 tal-Parlament Ewropew u tal-Kunsill tat-8 ta' Ġunju 2016 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Unjoni Ewropea (1), u b'mod partikolari l-Artikolu 9(4) tiegħu,
      Billi:
      
                  (1)
               
               
                  Bir-Regolament ta' Implimentazzjoni tal-Kummissjoni (UE) 2017/141 (2) dazji antidumping definittivi ġew imposti fuq l-importazzjonijiet ta' ċertu tagħmir iwweldjat tarf ma' tarf ta' tubi u pajpijiet tal-azzar li ma jsaddadx, imlestija jew le, li joriġinaw mir-Repubblika tal-Poplu taċ-Ċina u t-Tajwan.
               
            
                  (2)
               
               
                  Ir-Regolament ta' Implimentazzjoni (UE) 2017/141 jiddikjara fil-premessa (285) li l-kumpaniji b'dazji antidumping individwali jridu jippreżentaw fattura kummerċjali valida lill-awtoritajiet doganali tal-Istati Membri. Madankollu, dan ir-rekwiżit ma kienx magħmul obbligatorju skont ir-Regolament adottat.
               
            
                  (3)
               
               
                  Il-miżuri previsti f'dan ir-Regolament huma konformi mal-opinjoni tal-Kumitat stabbilit bl-Artikolu 15(1) tar-Regolament (UE) 2016/1036.
               
            
                  (4)
               
               
                  Fid-dawl ta' dan ta' hawn fuq u b'konformità mal-Artikolu 9(4) tar-Regolament (UE) 2016/1036, l-Artikolu 1 tar-Regolament ta' Implimentazzjoni (UE) 2017/141 għandu jiġi emendat skont dan,
               
            ADOTTAT DAN IR-REGOLAMENT:
      Artikolu 1
      L-Artikolu 1 tar-Regolament ta' Implimentazzjoni (UE) 2017/141 huwa sostitwit b'dan li ġej:
      
         “Artikolu 1
         1.   Qed jiġi impost dazju antidumping definittiv fuq l-importazzjonijiet ta' tagħmir ta' tubi u ta'pajpijiet, iwweldjati tarf ma' tarf, ta' gradi ta' azzar li ma jsaddadx awstenitiku, li jikkorrispondu għat-tipi AISI 304, 304L, 316, 316L, 316Ti, 321 u 321H u l-ekwivalenti tagħhom fin-normi l-oħra, bl-ikbar dijametru estern li ma jaqbiżx 406,4 mm u ħxuna tal-ħitan ta' 16-il mm jew anqas, bi ħruxija medja (Ra) tal-finitura tal-wiċċ ta' mhux anqas minn 0,8 mikrometru, bit-truf mhux forma ta' flanġijiet, lesti jew le, li joriġinaw mir-RPĊ u mit-Tajwan. Il-prodott jaqa' taħt il-kodiċijiet NM ex 7307 23 10 u ex 7307 23 90 (Kodiċijiet Taric 7307231015, 7307231025, 7307239015, 7307239025).
         2.   Ir-rati tad-dazju antidumping definittiv applikabbli għall-prodott deskritt fil-paragrafu 1 u mmanifatturat mill-kumpaniji elenkati hawn taħt għandhom ikunu kif ġej:
         
                     Kumpanija
                  
                  
                     Rata ta' dazju antidumping definittiv (%)
                  
                  
                     Kodiċi TARIC addizzjonali
                  
               
                     
                        It-Tajwan
                     
                  
               
                     King Lai Hygienic Materials Co., Ltd
                  
                  
                     0,0
                  
                  
                     C175 
                  
               
                     Ta Chen Stainless Pipes Co., Ltd
                  
                  
                     5,1
                  
                  
                     C176 
                  
               
                     Il-kumpaniji l-oħrajn kollha
                  
                  
                     12,1
                  
                  
                     C999 
                  
               
                     
                        Ir-Repubblika tal-Poplu taċ-Ċina
                     
                  
               
                     Zhejiang Good Fittings Co., Ltd
                  
                  
                     55,3
                  
                  
                     C177 
                  
               
                     Zhejiang Jndia Pipeline Industry Co., Ltd
                  
                  
                     48,9
                  
                  
                     C178 
                  
               
                     Suzhou Yuli Pipeline Industry Co., Ltd
                  
                  
                     30,7
                  
                  
                     C179 
                  
               
                     Jiangsu Judd Pipeline Industry Co., Ltd
                  
                  
                     30,7
                  
                  
                     C180 
                  
               
                     
                        Il-kumpaniji l-oħrajn kollha li kkooperaw:
                     
                  
               
                     Alfa Laval Flow Equipment (Kunshan) Co., Ltd
                  
                  
                     41,9
                  
                  
                     C182 
                  
               
                     Kunshan Kinglai Hygienic Materials Co., Ltd
                  
                  
                     41,9
                  
                  
                     C184 
                  
               
                     Wifang Huoda Pipe Fittings Manufacture Co., Ltd
                  
                  
                     41,9
                  
                  
                     C186 
                  
               
                     Yada Piping Solutions Co., Ltd
                  
                  
                     41,9
                  
                  
                     C187 
                  
               
                     Jiangsu Huayang Metal Pipes Co., Ltd
                  
                  
                     41,9
                  
                  
                     C188 
                  
               
                     Il-kumpaniji l-oħrajn kollha
                  
                  
                     64,9
                  
                  
                     C999 
                  
               3.   L-applikazzjoni tar-rata individwali tad-dazju speċifikata gћall-kumpaniji msemmija fil-paragrafu 2 għandha tkun bil-kundizzjoni li tkun ippreżentata fattura kummerċjali valida lill-awtoritajiet doganali tal-Istati Membri, li fiha jidhru dikjarazzjoni ddatata u ffirmata minn uffiċjal tal-entità li toħroġ din il-fattura, identifikat minn ismu/isimha u l-kariga, abbozzata kif ġej: “Jiena, hawn taħt iffirmat, niċċertifika li l-(volum) ta' (prodott ikkonċernat) mibjugħ għall-esportazzjoni lejn l-Unjoni Ewropea kopert minn din il-fattura, kien immanifatturat minn (isem u indirizz tal-kumpanija) (kodiċi TARIC addizzjonali) fi (pajjiż ikkonċernat). Jiena niddikjara li l-informazzjoni mogħtija f'din il-fattura hija sħiħa u korretta”. Jekk ma tkun ippreżentata l-ebda fattura bħal din, tapplika r-rata ta' dazju applikabbli għall-“kumpaniji l-oħra kollha”.
         4.   Meta kull produttur esportatur fir-Repubblika tal-Poplu taċ-Ċina jipprovdi biżżejjed evidenza lill-Kummissjoni li:
         
                     (a)
                  
                  
                     ma jkunx esporta lejn l-Unjoni l-prodott deskritt fl-Artikolu 1(1) matul il-perjodu tal-investigazzjoni (mill-1 ta' Ottubru 2014 sat-30 ta' Settembru 2015);
                  
               
                     (b)
                  
                  
                     ma jkun relatat mal-ebda wieħed mill-esportaturi jew produtturi fir-Repubblika tal-Poplu taċ-Ċina li huma soġġetti għall-miżuri imposti minn dan ir-Regolament, kif ukoll
                  
               
                     (c)
                  
                  
                     effettivament esporta lejn l-Unjoni l-prodott ikkonċernat wara l-perjodu ta' investigazzjoni jew li jkun daħal f'obbligu kuntrattwali irrevokabbli sabiex jesporta kwantità sinifikanti lejn l-Unjoni, it-Tabella fl-Artikolu 1(2) tista' tiġi emendata billi jiżdied il-produttur esportatur il-ġdid mal-kumpaniji li kkooperaw mhux inklużi fil-kampjun u għalhekk soġġetti għar-rata tad-dazju medja ponderata tal-kumpaniji inklużi fil-kampjun.
                  
               5.   Sakemm ma jkunx speċifikat mod ieħor, għandhom japplikaw id-dispożizzjonijiet fis-seħħ dwar id-dazji doganali.”
      
      Artikolu 2
      Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, is-6 ta' April 2017.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 176, 30.6.2016, p. 21.
      
         (2)  Ir-Regolament ta' Implimentazzjoni tal-Kummissjoni (UE) 2017/141 tas-26 ta' Jannar 2017 li jimponi dazji antidumping definittivi fuq l-importazzjonijiet ta' ċertu tagħmir iwweldjat tarf ma' tarf ta' tubi u pajpijiet tal-azzar li ma jsaddadx, imlestija jew le, li joriġinaw mir-Repubblika tal-Poplu taċ-Ċina u t-Tajwan (ĠU L 22, 27.1.2017, p. 14).